Bucureștiul ar putea să rămână încă două săptămâni în scenariul roșu. Ce decizii se pregătesc pentru școli.
Dacă Bucureștiul rămâne în scenariul roșu, asta înseamnă că, încă două săptămâni de acum înainte, copiii vor continua să facă școala online. Între timp, ministrul Tătaru recomandă reluarea cursurilor în clase, acolo unde este posibil. Ministrul spune că nu e luată în calcul, momentan, varianta unui lockdown.
Comitetul Municipal pentru Situaţii de Urgenţă se reunește luni în ședință. Autoritățile pregătesc prelungirea restricțiilor, inclusiv funcționarea școlilor în online.Prefectul Capitalei, Traian Berbeceanu, declara, duminică, faptul că nu vor fi impuse noi restricții.Traian Berbeceanu spunea că vor fi menținute măsurile adoptate deja, având în vedere gradul de infectare care a crescut constant."Este foarte clar că nu vom adăuga noi măsuri restrictive. Vom menţine măsurile care sunt la această dată în vigoare", spunea Berbeceanu.La rândul său, inspectorul școlar general al Capitalei, Ionel Pușcaș, anunța că luni se va vota prelungirea funcționării școlilor în online."Cu privire la întrebările despre modul în care o să ne desfășuram activitatea luni și în zilele următoare …..cred că este clar pentru toată lumea că, la indicele acesta epidemiologic și la numărul actual al infecțiilor cu Covid, Comitetul pentru Situații de Urgență o să voteze luni prelungirea funcționării școlilor în online", anunța Ionel Pușcaș.Vineri, ISMB a informat că, având în vedere situaţia epidemiologică actuală, a propus Prefecturii Bucureşti convocarea Comitetului pentru Situaţii de Urgenţă, în condițiile în care rata de incidenţă a îmbolnăvirilor cu SARS-CoV-2 nu scăzuse sub 3 la mia de locuitori.